CELEX: 32021D1169
Language: bg
Date: 2021-07-13 00:00:00
Title: Решение (ЕС) 2021/1169 на Съвета от 13 юли 2021 година за изменение на Решение 1999/70/ЕО относно външните одитори на националните централни банки по отношение на външните одитори на Národná banka Slovenska

16.7.2021   
               
               
                  BG
               
               
                  Официален вестник на Европейския съюз
               
               
                  L 255/1
               
            
         РЕШЕНИЕ (ЕС) 2021/1169 НА СЪВЕТА
         от 13 юли 2021 година
         за изменение на Решение 1999/70/ЕО относно външните одитори на националните централни банки по отношение на външните одитори на Národná banka Slovenska
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
         като взе предвид Препоръката на Европейската централна банка от 6 май 2021 г. до Съвета на Европейския съюз относно външните одитори на Národná banka Slovenska (ЕЦБ/2021/22) (1),
         като имат предвид, че:
         
                     (1)
                  
                  
                     Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
                  
               
                     (2)
                  
                  
                     През 2017 г. Národná banka Slovenska избра за свой външен одитор Deloitte Audit s.r.o. за финансовите години 2017—2020 с възможност за удължаване на мандата за финансовите години 2021—2023.
                  
               
                     (3)
                  
                  
                     Мандатът на сегашния външен одитор на Národná banka Slovenska, Deloitte Audit s.r.o., изтече след одита за финансовата 2020 година в съответствие с Решение (ЕС) 2017/1849 на Съвета (2).
                  
               
                     (4)
                  
                  
                     Národná banka Slovenska възнамерява да удължи мандата на Deloitte Audit s.r.o. за финансовата 2021 година. Това удължаване е възможно в съответствие с договорните споразумения между Národná banka Slovenska и Deloitte Audit s.r.o.
                  
               
                     (5)
                  
                  
                     Управителният съвет на ЕЦБ препоръча Deloitte Audit s.r.o. да бъде назначен за външен одитор на Národná banka Slovenska за финансовата 2021 година.
                  
               
                     (6)
                  
                  
                     Съгласно препоръката на Управителния съвет на ЕЦБ Решение 1999/70/ЕО на Съвета (3) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 1 от Решение 1999/70/ЕО параграф 16 се заменя със следното:
            
               
                  „16.   Deloitte Audit s.r.o. се одобрява за външен одитор на Národná banka Slovenska за финансовата 2021 година.“
               
            
         
         
            Член 2
            Настоящото решение поражда действие в деня на нотифицирането му.
         
         
            Член 3
            Адресат на настоящото решение е Европейската централна банка.
         
         
            Съставено в Брюксел на 13 юли 2021 година.
            
               
                  За Съвета
               
               
                  Председател
               
               A. ŠIRCELJ
            
         
         
            (1)  ОВ C 187, 17.5.2021 г., стр. 1.
         
            (2)  Решение (ЕС) 2017/1849 на Съвета от 10 октомври 2017 г. за изменение на Решение 1999/70/ЕО относно външните одитори на националните централни банки по отношение на външните одитори на Národná banka Slovenska (ОВ L 264, 13.10.2017 г., стр. 5).
         
            (3)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).